# Escherichia coli

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Escherichia coli
מיון מדעי
ממלכה: | חיידקים אמיתיים
מערכה: | חיידקים ארגמניים
מחלקה: | גמא-פרוטאובקטריה
סדרה: | Enterobacteriales
משפחה: | Enterobacteriaceae
סוג: | Escherichia
מין: | Escherichia coli
שם מדעי
Escherichia coli

Escherichia coli (או בקיצור E. coli) הוא אחד ממיני החיידקים העיקריים החיים במעי התחתון של בעלי חיים בעלי דם חם (כולל יונקים וציפורים, והחיוניים לעיכול תקין.

המצאותו במים מהווה את אחד הסימנים לזיהום קוליפורמי. שמו ניתן לו על שם האיש שגילה אותו - תיאודור אשריך (Theodor Escherich) ב-1885. מבחינה טקסונומית, ה-E. coli שייך ל-Enterobacteriaceae ומשמש רבות כאורגניזם מודל בביולוגיה של חיידקים.

## [עריכה] E. coli בגוף האדם

מספר חיידקי ה-E.coli העוברים בצואה של אדם הוא כ-1011 − 1013 בממוצע לגרם. החיידקים הדומים להם החיים באדמה או בצמחים נבולים, ידועים יחד כקוליפורמים (המילה נגזרת מ"דומים לקולי"). טכנית, הקוליפורמים הם כל החיידקים אשר החמצן חיוני להם (אירובים פקולטטיביים), אינם יוצרים נבגים, גרם שליליים, בעלי צורת מתג אשר מתסיסים לקטוז תוך 48 שעות בטמפרטורה של 35 מעלות צלזיוס.

## [עריכה] E.coli בזיהומי מים

בתחומים של טיהור מים וטיפול בשפכים, שנים רבות משתמשים ב-E. coli לזיהוי רמת הזיהום של המים על פי כמות הצואה שהם מכילים. הסיבה לשימוש בקוליפורמים היא כמותם הרבה בגוף האדם, לעומת חיידקים פתוגניים כגון סלמונלה. בנוסף, במצבו הרגיל ה-E. coli אינו מזיק ולכן השימוש בו במעבדה בטוח יחסית. החסרון בשימוש זה הוא שפרט להמצאו בצואה, E. coli יכול לגדול בשפע גם במקומות נוספים, כגון מפעלים לייצור נייר.

## [עריכה] E. coli כגורם פתוגני

קיימים שלושה תרחישים שבהם E. coli יכול להוות גורם למחלה:

1. כאשר החיידק עובר מהמעי אל דרכי השתן, הוא יכול לגרום לזיהום הקרוי honeymoon cystitis מכיוון שהוא יכול להגרם כתוצאה מיחסי מין. זיהום זה נפוץ יותר בנשים, אך קיים בשני המינים. הזיהום מצוי בכמויות דומות בשני המינים אצל אנשים מבוגרים. הזיהום מתרחש לעיתים כתוצאה מהיגיינה לקויה, וכתצאה מגורמים נוספים (הריון והגדלת נפח בלוטת הערמונית).

1. כאשר החיידק יוצא מהמעי דרך חור או קרע, שיכול להגרם, למשל על-ידי אולקוס ועובר לחלל הבטן. במקרה זה נוצר זיהום הקרוי פריטוניטיס (peritonitis) ואשר עשוי להיות קטלני. הרגישות הרבה של ה-E.coli לאנטיביוטיקה פשוטה, כגון סטרפטומיצין הופכת טיפול זה ליעיל מאוד במקרים אלה.

1. קיימים ששה זנים טוקסוגניים של E. coli. אחד מהם מייצר רעלן הדומה לזה של חיידקי הדיזנטריה (מבחינה טקסונומית חיידקי ה-Shigella, הגורמים לדיזנטריה, קרובים מאוד ויש חוקרים הסבורים שאלה זנים חסרי שוטון של E. coli) ואשר יכול לגרום להרעלת מזון שלרוב מתרחשת כתוצאה מאכילת בשר נגוע. דרגת המחלה במקרה זה משתנה מאוד ולרוב אינה מסוכנת.

## [עריכה] E. coli כאורגניזם מודל בביולוגיה

בגלל ההמצאות הרבה שלו בכל מקום, ה-E. coli הוא אחד האורגניזמים הנחקרים ביותר בביולוגיה תאית ומהווה מודל קלאסי של אורגניזם פרוקריוטי. המבנה התאי שלו ידוע היטב, והגנום של מספר זנים שלו רוצף במלואו.

## [עריכה] קישורים חיצוניים

- Encyclopedia of Escherichia coli K12 Genes and Metabolism

מקור: http://he.wikipedia.org../../../e/s/c/Escherichia_coli.html

קטגוריה: חיידקים ארגמניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- العربية
- Български
- Català
- Česky
- Deutsch
- Español
- Suomi
- Français
- Hrvatski
- Bahasa Indonesia
- Italiano
- 日本語
- ಕನ್ನಡ
- Nederlands
- Norsk (nynorsk)
- Norsk (bokmål)
- Polski
- Português
- Русский
- Српски / Srpski
- Svenska
- ไทย
- Türkçe
- Tiếng Việt
- 中文